Tractau de Roskilde

en marrón o Reino de Dinamarca y Noruega.
 en verde o Reino de Suecia.
 en violeta Trondheim, cedida por Noruega, y a isla de Bornholm cedida por Dinamarca.
 en amariello as provincias de Bohuslän (a o norte, cedita por Noruega) y d'Escania y Belkinge (a o sud, cedidas por Dinamarca).
 en royo a provincia de Halland (cedida por Dinamarca).

O Tractau de Roskilde (tamién dito a sobén Paz de Roskilde) ye un tractau internacional sinyau entre Dinamarca (u reino de Dinamarca y Noruega) y Suecia o 26 de febrero de 1658 en a ciudat danesa de Roskilde, que remataba con o estau de guerra entre ixos dos reinos.

Seguntes as clausulas d'o tractau, o reino de Frederico III de Dinamarca cedeba a o reino de Carlos X Gustavo de Suecia:

 Provincias de Dinamarca: Scania, Blekinge y Halland (ista provincia ya heba estau cedida a Suecia, encara que nomás temporalment, por o tractau de Brömsebro de 1645).
 Isla de Bornholm.
 Provincias de Noruega: Trondheim y Bohuslän.

Sindembargo, o rei de Suecia atacó a Dinamarca, inclumplindo as condicions d'o Tractau, y por o Tractau de Copenaguen de 1660 Dinamarca recuperó a isla de Bornholm y Noruega a provincia de Trondheim.

Categoría:Tractaus de 1658
Categoría:Tractaus de Dinamarca
Categoría:Tractaus de Suecia